हायाघाट,: हुजूर हम सब जेबै त कतय जेबै. . हमरा सब लग नै रहै लेल घर आ नै बसई लेल जमीन अछि। इ फरियाद प्रखंड मुख्यालय स महज डेढ़ किमी के दूरी पर अवस्थित प्रखंड के सिरनियां पश्चिमी विलासपुर पंचायत के पश्चिमी विलासपुर गांव के लगभग एक सौ स बेसी लोग के अछि। जे गांव स्थित रिंग बांध वाटरवेज के कात में बसल छैथ। रिंग बांध वाटरवेज के भ रहल मिट्टी करण के कारण एक सौ स अधिक परिवार आई उक्त बांध स किछ दूरी पर दोसर के जमीन में झुग्गी-झोपड़ी डाली क विस्थापित जिंदगी गुजारी रहल छैथ। हुनका सब लग बुनियादी सुविधा के घोर कमी अछी परंतु एकर सुधि लई के लेल नै कोनो प्रशासनिक अधिकारी आ नहीं कोनो जनप्रतिनिधि आगा आबी रहल छैथ। उक्त गांव में पहुंचला पर नजारा देखै के भेटैत अछी। एक तरफ अन्हार गुफ्फ़ राती आ उपर स ठंडी पछवा हवा। आ अहि ठंढ स बचै लेल महज पुआल आ एकटा कोनो तरहे ऊपर स शरिर के ढके लेल फाटल पुरान चादर चारों तरफ सन्नाटा। नहीं कीड़ा मकोड़ा के डर आ न ही विषैला सांप के। एहेन परछाइ के बीच गुजरैत अछि उक्त गांव के विस्थापित लोग के रात। विस्थापित मो. शफी के 70 वर्षीय वयोवृद्ध मां शकीना खातून स मिलैत अनायास हुनका मुंह स निकल पड़ैत छैन कि बुढ़ापा में येह दिन देखै के भेटल रहे बाबू। एतय पेट के आग बुझाबइ लेल जहैनी बच्चा पानी पी-पी क चूड़ा चबाया त अपन बच्चा के ऐना देख हुनक अम्मी शहाना खातून फफक पडली। इ व्यथा कोनो एक परिवार के नहीं बल्कि लगभग ओ सब विस्थापित परिवार के अछि। सांत्वना आ उम्मीद त सब लोग हुनका सब के देत छैन मुदा अहि स की होयत। जिनका लग किछ छैन्हे नै। हर आबई जाई वाला लोग पर ओ एकटा उम्मीद भरल नजर स देखैत छैथ। शायद कियो मसीहा बनी हुनक विस्थापित जिंदगी स निजात दिया देन। पंचायत के मुखिया हसीना खातून आ पूर्व मुखिया शफीउर्रहमान उर्फ बौआ मियां अहि विस्थापित परिवार के समस्या ल क अंचल प्रशासन स कतेक बेर भेंट क चुकल छैथ। मुदा प्रशासन अहि विस्थापित परिवार के प्रति बिल्कुल उदासीन अछि। इ हकीकत कोनो मिथिलांचल के एकटा हायाघाट टा के नहीं अछि एहेन अहके किएक ठाम भेट जायत।
 नरक निवारण चतुर्दशी के अवसर पर आई समूचा मिथिलांचल में महादेव के आराधना के लेल शिव मंदिर में भक्त के भारी भीड़ उमड़ी पड़ल।
 मधुबनी जिला के प्रसिद्ध एकादश रुद्र महादेव मंदिर,बाबा दतेश्वर नाथ महादेव मंदिर, कपिलेश्वर स्थान, भवानीपुर के बाबा उग्रनाथ महादेव मंदिर, बिस्फी के भैरवस्थान महादेव मंदिर, बिदेश्वरनाथ महादेव मंदिर सहित सैंकड़ों शिवालय में भोरे स व्रतधारी आ शिव भक्त के भीड़ जुट अ लागल आ हर हर महादेव के जयकारा के संग शिवालय गूंजइ लागल। आजुक दिन महादेव पूजा के विशेष महत्व अछि ।
 अहि व्रत के बारे में कहल जायत अछि की रात में चारों प्रहर पूजा के विशेष विधान अछि। अहि व्रत के करै स सहस्त्र अश्वमेघ यज्ञ के फल प्राप्त होयत अछि । संगही अहि व्रत के केला स मनुष्य जतेक पाप केने रहित अछि सब नष्ट भा जायत छै। पूजा विधान के अनुसार आज के दिन निराहार रही क संध्याकाल स्नान क मैट के महादेव बना क गणपत्यादि पंचदेवता, विष्णु आ शिव के पंचोपचार पूजा क आरती करै के विधान अछि। शिव के बैर, अंकुरी, भांग, ईख आदि सामग्री नैवेद्य में चढायल जायत अछि। शाम में व्रती बैर स व्रत तोड़ी क रात में अन्न ग्रहण करै छैथ।
 आब कोसी में छोटी लाइन के ट्रेन नहीं चलत। पहिल चरण में सहरसा-फारबिसगंज के बीच भेल मेगा ब्लाक स इ सपना आब पूरा होइत बुझा रहल अछि। आब वाला समय में कोसी वासि के अंग्रेज जमाने के ट्रैक आ छंटी भेल बोगियों में भेड़-बकरि के तरह सफर करै स मुक्त हेता। बड़ी लायन भेला स रास्ता त सुगम हेबे करत आ क्षेत्र के आर्थिक विकास सेहो होयत। अमान परिवर्तन के बाद राघोपुर के पूर्वी छोर सीधा बंगाल स जुड़ जायत।
 कोसी के त्रासदी स त्रस्त इ इलाका शुरू स उपेक्षित रहल अछि। कोसी पुत्र ललित बाबू जखन रेल मंत्री बनला त अहि इलाका के किस्मत जागल। रेलगाड़ी सुपौल स्टेशन स आगा फारबिसगंज तक शुरू भ गेल । कोसी में रेल महासेतु आ नब-नब परियोजना हुनके परिकल्पना छल। नब्बे के दशक में पूरा देश में बड़ी रेल लाइन के जाल बिछेनाई शुरू भेल। समय बितैत चली गेल लेकिन कोसी के बारी नहीं आयल। सहरसा स संसद तक जखन आवाज गूंजल त बड़ी रेल लाइन सहरसा तक पंहुचायल गेल। सुपौल के लोग के मन में सेहो एकटा आस जागल की ओ दिन दूर नहीं जखन हम सब सेहो बड़ी रेल लाइन की ट्रेन पर सवार भ अपन गाँव जायब।
 वाजपेयी सरकार के रेलमंत्री नीतीश कुमा र, रक्षा मंत्री जार्ज फर्नाडीश,खाद्य आपूर्ति मंत्री शरद यादव फरवरी 2004 सरायगढ़ में सहरसा-फारबिसगंज रेलखंड के नींव रखने छाला। रेलमंत्री ने कहने छाला कि सरायगढ़ स सकरी और सहरसा स फारबिसगंज तक अमान परिवर्तन के अहि परियोजना के लागत 335 करोड़ अछि। रक्षा मंत्रालय स स्वीकृति के बाद एकरा पूरक बजट में लायल गेल। उस समय अपने संबोधन में नेता सुरक्षा आ सामरिक दृष्टिकोण स सीमावर्ती इलाका में रेलवे के महत्वपूर्ण भूमिका बतेला। चुनाव के वक्त आबी गेल सत्ता पलट गेल आ मामला ठंडा बस्ता में चली गेल। सत्ता बदलल त महासेतु के कार्य में कने तेजी आयल मुदा अमान परिवर्तन अबकी मधेपुरा के हिस्सा में चली गेल आ एकबेर फेर कोशी के इ पिछड़ा इलाका चुकी गेल।
 सहरसा-फारबिसगंज रेलखंड पर राघोपुर-फारबिसगंज के बीच 20 जनवरी स लागायल गेल मेगा ब्लाक स कोसी वासि में एकबेर फेर स आस जागल। पूर्व मध्य रेल अंतर्गत सहरसा-फारबिसगंज रेलखंड पर राघोपुर-फारबिसगंज के बीच तमाम ट्रेन बंद कय देल गेला। वरिष्ठ मंडल वाणिज्य रेल प्रबंधक पूर्व मध्य रेल समस्तीपुर समीर कुमार कहलैनी कि इ निर्णय मंत्रालय द्वारा अमान परिवर्तन के ल क लेल गेल अछि।
 सेवा यात्रा के चारिम आ अंतिम दिन कालि सांझ जयनगर के डीबी कॉलेज में आयोजित एक विशाल जनसभा के संबोधित करैत मुख्यमंत्री नीतीश कुमार कहला की अपराध आ भ्रष्टाचार स कोनो समझौता नहीं कायल जायत। भारत-नेपाल जकर संबंध अटूट अछि, एकरा और मजबूत करै के आवश्यकता अछि। मुख्यमंत्री कहला की पूरा बिहार बदली रहल अछि आ अखन बहुत किछ केनाई बाकी अछि। आहा सब मिल्लत, अमनचैन आ भाईचारा बना क राखु। अहि बल पर बिहार प्रगति के राह पर अग्रसर होयत। मुख्यमंत्री कहला की हमर इतिहास पूरा मानव सभ्यता के इतिहास अछि। एकरा अक्षुण्ण रखइ के लेल सरकार हर संभव प्रयास लेल तैयार अछि। चार दिवसीय सेवा यात्राक संस्मरण उपस्थित लोग के सुनावैत कहला की कि मधुबनी में जगह-जगह जे प्यार आ स्नेह भेटल ओकरा हम कहियो बिसरी नै सकब। ओ कहला की बलिराजगढ़ के देख हमर मन में एक अलग जिज्ञासा जागल। बलिराजगढ़ के विशाल भूखंड 22 सौ वर्षक इतिहास समेटने अछि । अहि अनमोल धरोहर आ पूरातात्विक स्थल की एक-दू बेर छोड़ कहियो खुदाई नहीं नहीं भेल। अहि लेल हम प्रधानमंत्री के पत्र लिखब। ओ कहला कि मात्र उपरी ईट 22 वर्षक के इतिहास के प्रतीक अछि अगर एकर गहराई में जा क काज होई त कतेको और इतिहास भेटत। ओ कहला कि मधुबनी पेंटिंग मिथिला समृद्ध संस्कृति के प्रतीक अछि आ एकरा विकसित व जीवित राखै के लेल सरकार हर प्रयास करत। ओ कहला कि हम मधुबनी पेंटिंग के गढ़ जितवारपुर आ रांटी जा क स्वयं कलाकार स आ हुनक हस्तकला देख्लौ आ अहि हमरा महान विभूति पद्मश्री महासुन्दरी देवी स भेट करै के सौभाग्य प्राप्त भेल। ओ कहला की हमरा मन में अहि विधा के प्रति अगाध प्रेम अछि। ओ कहला कि भूमि के कारण सरकार मधुबनी पेंटिंग प्रशिक्षण केन्द्र खोलै के घोषणा नहीं क रहल छल जे आब उपलब्ध अछि। आ अहि भूमि पर विशाल व अत्याधुनिक प्रशिक्षण केन्द्र खोलै के लेल शिक्षा विभाग को जिम्मेदारी देल गेला। सौराठ के इ प्रशिक्षण केन्द्र जाहिमे मिथिलांचल के महिला प्रशिक्षण प्राप्त करती आ हुनका प्रमाण पत्र देल जेतैन। आ ओतय प्रदर्शनी आ हाट सेहो लागायल जायत जाही में पूरा देश व प्रदेश के लोग सिरकत करता। सिद्ध पीठ उच्चैठ, कालीदास डीह के चर्चा ओ कहला कि मिथिलांचल के संस्कृति सचमुच अद्भुत अछि। मुख्यमंत्री कहला कि जयनगर सीमावर्ती क्षेत्र अछी आ भारत-नेपाल के संबंध अटूट अछि। एकरा और मजबूत करै के जरूरत अछि। अहि दिशा में सरकार पहल क रहल अछि आ नेपाल के प्रधानमंत्री के पटना आबे के लेल आमंत्रित कायल गेला। नेपाल स वार्ता के बाद बाढ़ के विभीषिका स निजात भेट सकैत अछि आ सिंचाई सेहो सुदृढ़ भा सकैत अछि।
 मुख्यमंत्री जयनगर के सभा मंच स रिमोट के द्वारा 170 योजना के उद्घाटन आ 347 योजना के शिलान्यास केला। चार सौ करोड़ स अधिक निर्मित वाला योजना में अररियासंग्राम के पॉलीटेक्निक कालेज मधुबनी-खुटौना, फुलपरास-लौकहा पथ आ मधुबनी नगर परिषद के प्रशासकीय भवन सेहो शामिल अछि जकर ओ शिलान्यास आ उद्घाटन केलैनी। मुख्यमंत्री के विधायक अरुण शंकर प्रसाद, जदयू कार्यकर्ता आ मारवाड़ी युवा मंच के ओर स पाग, दोपटा, चादर, मखाना के माला, मिथिला पेंटिंग आदि द क स्वागत कायल गेल।
 सेवा यात्रा के तेसर दिन अपराह्न मुख्यमंत्री नीतीश कुमार परिसदन स चली क जितवारपुर पद्मश्री स्व. सीता देवी, जगदंबा देवी, चानो देवी सहित दलित टोल आ भास्कर कुलकर्णी हस्तकला आश्रम पहुंचला त ओतय उपस्थित कलाकार के ख़ुशी के ठिकाना नहीं छल। हुनका देखाबई लेल सैकड़ों महिला कलाकार अपन हाथ स निर्मित विभिन्न स्वरूपों में मधुबनी पेंटिंग, सिक्की-मौनी, गोदना पेंटिंग, गोबर पेंटिंग, पेपर मेसी आदि ल क आश्रम आ घर में इंतजार क रहल छलैथ। मुख्यमंत्री जितवारपुर स जहैनी रांटी स्थित पद्मश्री महासुंदरी देवी के आंगन पहुंचला त ओतय के नजारा देख किछ क्षण तक ओ भाव विभोर भ गेला। मुख्यमंत्री के आंगन में बनल मरवा पर आदर के संग बैसाओल गेल जतय हुनका बगल में महान विभूति महासुन्दरी देवी बैसल छलखिन। मुख्यमंत्री मिथिला के 87 वर्षीया अहि महान कलाकार स कई संस्मरण सुनला आ अहि मुकाम तक पहुंचइ के लेल हुनक प्रयास के जानकारी प्राप्त केलैनी। महासुन्दरी देवी के पूरा परिवार मुख्यमंत्री के स्वागत में जुटल छलखिन। महासुन्दरी देवी के घर ओ मिथिलांचल के एक और पैघ तोहफा " सौराठ में मधुबनी पेंटिंग प्रशिक्षण संस्थान खोलल जायत " से देलखिन। इ सुनी ओतय मौजूद सैकड़ों मैथिल महिला भावविभोर भ खुशी स 'धन-धन जागल भाग हे पाहुन छथि आयल' गीत गेली।
 सौराठ में अहि संस्थान के खुजला स निसंदेह मिथिलांचल में विकास के नव मार्ग खुजत आ अहि क्षेत्र के संबंध देश के कोना-कोना आ विदेश स सीधा जूरी जायत । मुख्यमंत्री के अहि घोषणा स मधुबनी आ आसपास क्षेत्र में खुशी के लहर दौरी गेल। खास क ओहेन कलाकार जे मधुबनी पेंटिंग के अपन पेशा बनाब चाहे छैथ हुनका अंदर एकटा नव आस जागल। सौराठ के इ संस्थान मिथिलांचल के विकास के लेल मिल के पत्थर साबित होयत। शिक्षा विभाग द्वारा निर्मित अहि संस्थान स हजारों मैथिल ललना लाभान्वित हेता आ हुनका रोजगार के नए अवसर भेटतेन। मुख्यमंत्री के अहि घोषणा स स्पष्ट होयत अछि कि सचमुच हुनका मिथिला आ मैथिली स अगाध स्नेह व प्रेम छैन।
 महासुंदरी देवी के घर मिथिलांचलक परम्पराक अनुसार मुख्यमंत्री के पाग-दोपटा, पेंटिंग द क भव्य स्वागत कायल गेल। मुख्यमंत्री महासुंदरी देवी के घर में बनल पेड़ा सेहो खेलेन।
 माधवेश्वरनाथ महादेव मन्दिरकेर जीर्णोद्धार सम्बन्ध सम्मेलन के रिपोर्टः
१. श्री गिरिजा किशोर झाः कार सेवा सऽ हर असंभव कार्य होइत छैक, समग्र मिथिलांचलके लोक में इ आह्वान होइक जे कार-सेवकके रूपमें एहि अत्यन्त प्राचिन मन्दिर जे एक अविस्मरणीय धरोहरके रूपमें अछि एकर जीर्णोद्धार करैथ। एहि कार्य सँ मिथिलाके गौरवके रक्षा होयत।
 २. श्री सुनील झा सुनोजः समस्त इलाकामें चर्चा सरेआम चलय लगलैक अछि आ वस्ती-वस्तीके लोक एहि लेल आतुर देखा रहल छथि। युवा-शक्ति अभिभावक के मार्गनिर्देशनानुसार बहैक लेल तैयार बैसल छथि। व्हिसील बजैत देरी कार्य होयत।
 ३. श्री लक्ष्मीश्वर ठाकुरः एहिठामके वस्तु्स्थिति इ अछि जे समस्त व्यवस्थापन माधवेश्वरनाथ ट्रस्टके अन्तर्गत होइछ - आ विपन्नता एहेन जे मन्दिरके पुजेगरीके सेहो पूरा नहि भऽ रहल छन्हि। विकास हेतु इच्छाशक्तिके आवश्यकता छैक। यदि पार्क के रूपमें विकास कय देल जाइक तऽ प्रतिदिन मधुबनी शहरके लोक के संग अन्य-अन्य स्थानके लोक के आगमन हराहरी २०,००० के आसपास अवश्य हेतैक। एहिसँ नहि सिर्फ स्थान के विकास हेतैक, बल्कि इलाका के सेहो विकास हेतैक। एको रुपैया टिकट राखल जेतैक तऽ २०००० टाका के आमदनी नित्य दिन संभव हेतैक। लेकिन कर्ता-धर्ताके उदासीनता दुखद छैक। एहि पर सबके ध्यानाकर्षण होयबाक चाही। मधुबनी में ४ गो प्रमुख पर्यटनके केन्द्र छैक, जेकरा बेर-बेर राज्य पक्ष सेहो मानलकैक अछि, लेकिन स्थानीय लोक के उदासीनता आ व्यवस्थापक पक्षके लापरवाही एहि दुखद परिस्थितिके सृजक छैक जेकर प्रतिकार आवश्यक छैक। अमेरिकाके लोक चिन्ता करैत अछि, लेकिन स्थानीय लोक उदासीन आ लापरवाह अछि।
 ४. श्री निलाम्बर मिश्रः विडंबना जे हम सभ एहि कहबीके पूरा करैत छीः 'नरे-झरे भरल छी - आ पाइन में तीतैत छी। ' बुद्धिजीवी जखनहि परजीवी बनलाह तऽ बूड़िजीवी भऽ गेलाह। आइ विडंबना एहेन छैक जे पैतृक वस्तु के विलगावमें सभके लगन जागल छन्हि। वास्तविकता यैह छैक जे अपन मूल संस्कार के संग बिछुड़न इ समस्त परिणाम के उपजा रहल छैक। साते-भवतु-सुप्रीता सऽ लोक अपन बच्चाके शिक्षा-संस्कार शुरु करैत छल, आब परंपरा बदलि गेल छैक। हम सभ अपन धिया-पुतामें मूल संस्कारके बीजारोपण के जगह उलटा संस्कार भरि रहल छियैक। एहि विल्पित संस्कारके सहेजल जाय। प्रथम संस्कार के लोप - संध्या-वन्दन के प्रक्रिया खत्म केनै भेल अछि। १३०० ई. सऽ पूबाड़ि-पछवाड़ि टोल सौराठमें कोन गामके लोक कतय डेरा देने छथिन से सूचना स्वतः लोक के बुझय में रहैत रहल - सभाके व्यवस्थापन एतेक मजबूत होइत छलैक। लेकिन आइ - स्थिति दुखद आ भर्त्सनायोग्य छैक। चौगामाके लोक मूल-दोषी छथि। दरबज्जापर तास खेलेनाइ पसिन्न छन्हि, नहि कि एहि धरोहर के संरक्षण लेल उपाय आ मेहनत करनाइ। पंडित ताराकान्त झा के निजी प्रतिनिधीके रूपमें एहि विन्दुपर बहुत रास चर्चा बिहार सरकारके मुखिया संग सेहो कैल गेल। किछुवे दिनमें जे मुख्यमंत्रीके जनता दरबार मधुबनीमें लगतैन ताहिके लेल योजना अन्तर्गत १०० वर्ष सऽ पुरान जतेक मन्दिर अछि तेकर संरक्षण होयबाक बात छैक, सौराठके माधवेश्वरनाथ मन्दिर - सोमनाथ मन्दिर सेहो एहि सूचीमें छैक। मधुबनीमें राम सर्किट, सीता सर्किट के योजना अछि। वाचस्पति डीह के पर्यटन स्थलके रूपमें विकास करय लेल निर्णय भऽ चुकल अछि। पंडित ताराकान्त झा जे सौराठ गाम के कुटुम्ब सेहो छथि - हुनक मानब छन्हि जे सौराठके लोक जँ पुरुख भऽ जाइथ तऽ एसगर वैह सभ आवश्यक कार्य करबा दैथि। :) मिथिला पेन्टिंग लेल जे संस्थान बनाबऽ के बात छैक ओ सौराठमें संस्कृत महाविद्यालय जे आइ मरणासन्न हालमें छैक ओहिमें समायोजित कैल जाय, इ प्रयास हम सभ कय रहल छी। मुख्यमंत्री स्वयं सभाके अवलोकन करताह। बस हम सभ यदि तत्पर बनी तऽ कार्य सभटा संभव हेतैक। चौगामाके लोक सँ हार्दिक अपील जे संसार के विकास देखि अपन विकास लेल अवश्य सोचैथ आ कार्य करैथ।
 ५. श्री कुञ्जबिहारी मिश्र - सभके आग्रहपर महादेव के प्रसन्न करय लेल अपन विशिष्ट सुरमें नचारी - आजु नाथ एक व्रत गाबि सभ के हृदयके भक्ति भाव सऽ भरलन्हि। एहि मन्दिर निर्माण हेतु अपन समस्त कार्यक्रम में एक दहेज मुक्त मिथिलाके कैसेट निर्माण करबा बाँटैत सौराठ सभाके पुनरुत्थान लेल घोषणा सेहो कयलन्हि। किछुवे दिन पूर्व जे करुणा झा जी द्वारा एक टाइटिल गीत बनल ताहि के समावेश करैत एहि शुभ कार्य के पूरा कैल जायत।
 ६. श्री चक्रवर्ती बाबाः केवल बाबा के अपनहि कृपा सऽ सभ संभव होयत। हमरा लोकनिक संगठन नहि अछि, इ कतहु गड़बड़ा गेल अछि। सभ कार्यके सफलतापूर्वक निष्पादन लेल एक सक्रिय एवं सुयोग्य कमिटी हेबाक चाही।
 ७. श्रीमती करुणा झाः एहि दुर्दशा के कारक तत्त्वके परीक्षण आवश्यक। जाहि वर्गके लेल सभा लगैत छैक तिनका एहि धारामें जोड़ब आवश्यक। आजुक युगमें भविष्य लेल - अपन रोजी-रोटीक लेल सभ बेहाल रहैछ, ओ मैथिली होइक वा गायत्री मन्त्र वा सौराठ सभा - यदि एकर भूमिका लोक के सुन्दर भविष्य लेल हेतैक तखन अवश्य लोक एहि सँ जुड़त। अतः हम सभ एहि तरफ प्रयास करी जे हर वर्गके लोक के एहि संस्थान में जोड़ी आ नीक संभावनाके विकास करी। केवल एक जातिके लेल संस्थानके पुनरोत्थान संभव नहि हेतैक। एहिमें सबके जोड़ब आ सभके लेल एक भविष्यनिधिके जोगाड़ देखायब मात्र एकर पुनरोत्थानके प्रबल कारक बनतैक। हम सभ जाबत मिथिला के शक्तिरूपा भारती-मैत्रेयी-गार्गीके सम्मान करब नहि सिखब, कोनो कार्य अधूरा रहतैक। एहि सभाके विकासमें सेहो महिलाके योगदान परमावश्यक छैक। एहि सम्मेलन में असगर महिला सहभागी बनयमें दुःख के अनुभूति, एहि क्षेत्रसँ कोनो महिला के सहभागी नहि बनब लेकिन मुखिया-सरपंच-समिति चुनावमें महिलाके उतारब बेईमान मानसिकताके द्योतक। समाजके विकासके हर क्षेत्रमें महिलाके सहभागिता जरुरी। माधवेश्वरनाथ महादेव मन्दिरके जीर्णोद्धार लेल तन, मन आ धन तीनू सँ प्रतिबद्ध भऽ के काज करब। जखन-जखन हमर जरुरी पड़त, बस एक बेर फोन कय देब, हम हाजिर रहब। इतिहासमें बिना लड़ने कोनो उपलब्धि प्राप्त नहि भेलैक अछि, अतः एहि सभाके विकास लेल एक जागृति जरुरी। वर बिकायवाला प्रथाके बन्द होयब जरुरी। लोक में जे भ्रान्ति छैक जे सौराठसँ केवल लांगड़-लूल्ह के विवाह होइत छैक, एकरा दूर करब जरुरी। बर बेचय के परंपराके परित्याग जरुरी। दहेज मुक्त मिथिला निर्माण के आवश्यकता सभ बुझैथ।
 ८. प्रो. सर्वनारायण मिश्रः नारी शक्तिके आह्वान - शंखनाद - सभके निन्द्रा तोड़य लेल अत्यन्त महत्त्वपूर्ण कार्य भेल आ आब विश्वास अछि जे एहेन क्रान्तिकारी बेटीके बदौलत परिवर्तन एबे टा करत। मन्दिर के जीर्णोद्धार लेल पूर्व विश्वस्त छी। एक जातिके संस्था कहियो सफल नहि रहलैक अछि। एहि में सभके योगदान जरुरी। विद्वान् विधायक फय्याज मधुबनीके शान - विद्यापतिके मान के समस्त भारतमें शिक्षा क्षेत्रके विकास करैत कयलन्हि - आ प्रवीणजी नेपाल सँ आबि-आबि एहि संस्थाके विकास एवं पुनरोत्थान हेतु जे सराहनीय भूमिका निर्वाह कय रहल छथि एहि सँ स्थानीय जनमानसके संग समस्त मैथिल जे विश्वके विभिन्न भागमें छथि हुनका सभके लेल प्रेरणा के संचरण करयवाला होयत। इतिहास अहिना बनैत छैक। आइ हम सभ जे उद्देश्य लेल एहिठाम बैसल छी जेकर अध्यक्षता स्वयं एहि संस्थाके उद्यापक बाबु कुलधारी सिंह जी कय रहल छथि, हिनक नेतृत्वमें आब एहि काज के हुवय सऽ केओ नहि रोकि सकैत छैक। तदोपरान्त हमरा सभके संरक्षण देनिहार एहि माटिक प्रखर पुत्र फय्याज एवं बिहार विधानसभाध्यक्ष माननीय ताराकान्त झा जीके योगदान जे हमरा सभके मित्र निलाम्बरजीकेँ मार्फत भेटैत रहत तखन एहि कार्यके हम पूरा भेल देखि रहल छी।
 ९. प्रवीण ना. चौधरीः समस्त विश्वके लोक एहि तरफ टकटकी लगाके इन्तजार कय रहल अछि - बस आब एहि कार्य के पूरा करय लेल जे कदम आगू बढल ताहिके व्यवस्थापन एक सशक्त समिति द्वारा पारदर्शिताके संग करबाक जरुरी अछि। कोष निर्माण के आवश्यकताके आत्मसात् करैत समस्त अभिभावकके आदेशानुसार रु. २५,००१/- के व्यक्तिगत अनुदान देबाक घोषणा। संगहि एहि पुनीत कार्य के पूरा करय लेल गाम-गाम याचनाके लेल तैयार। विगतमें कैल गेल प्रयास के संक्षिप्त जानकारी करबैत सभक तत्परतापूर्वक सहयोग लेल तैयार रहय के जानकारी। कुर्सों ड्योढिके पूर्व कीर्तिके प्रेरणा सँ स्वयं ओत-प्रोत रहैत आगू सेहो एहि लेल समस्त ड्योढिके सहयोग निरंतर राखय के प्रतिबद्धता। गाम-गाम सऽ १-१ रुपैया के जन-जनके सहयोग सऽ करोड़ों रुपया के इन्तजाम होयब कठिन नहि, काज करनिहार समितिके कमी। असगर शेखर बाबु सऽ सभ किछु संभव नहि, एहि लेल एक दल आ दलीय भावना के संग काज करय के परम जरुरी। स्वयं सदिखन तैयार रहके प्रतिबद्धता। सरकारी कोष पर कहियो कोनो लोभ नहि, निजी समष्टिगत् सहयोग अत्यन्त महत्त्वपूर्ण। विधायक महोदय सँ निजी रूपमें संरक्षण कय देबाक निवेदन। निलाम्बर बाबु एवं मा. वि. स. अध्यक्ष के दहिन दृष्टि राखय लेल प्रार्थना। कुलधारी बाबु एवं सर्वनारायण बाबु के संग गिरिजा किशोर बाबुकेँ बाबा बैद्यनाथ के अनुकम्पा सऽ आइ एतेक आगू अयबाक स्पष्टोक्ति। आगामी समयमें सभा के आयोजन दसो दिन समारोह के रूपमें स्थानीय महाविद्यालय-विद्यालय स्तरके विद्यार्थीके सहभागिता करबैत विभिन्न सांस्कृतिक कार्यक्रम करैत विद्वत् सभाके आयोजन करैत दहेज मुक्त मिथिला द्वारा आरो विभिन्न जागृतिमूलक कार्य समूचा संसारमें मैथिलके जगाबय लेल होइत रहत तेकर भरोसा।
 १०. मा. विधायक बिस्फी वि. स. क्षेत्रः डा. फैय्याज अहमदः स्वयं पर्यटन विकास समिति - बिहार सरकार के सदस्य होयबाक कारणे आ एहि माटि-पानि आ क्षेत्रके विधायक के रूपमें विकास लेल पूर्ण प्रतिबद्ध. . . अफसोस जे निजी कोष पर रोक के कारण अनुदान देबय सऽ असमर्थ रहलाह. . . लेकिन निजी तौर पर अपन यथासंभव आ बहुत उल्लेखणीय योगदान देबय लेल प्रतिबद्ध। प्रवीणजी के घोषणा अनुकरणीय आ एहि लेल हमर सर्वथा संरक्षण के वायदा - आर्थिक, शारीरिक आ आध्यात्मिक हर तरहें तैयार रहब। बहुत जल्दी जे मुख्यमंत्रीके द्वारा अवलोकन के कार्यक्रम अछि ताहि घड़ी हम आ निलाम्बर बाबु संयुक्त रूपे ज्ञापन पत्र सौंपैत समस्त परिस्थिति सऽ अवगत करायब आ अवश्य एहि जगह पर अपन कोष सँ चारू तरफ देवाल लगबावैत एकर आवश्यक संरक्षण करब। सभा सेहो लागैय एहि लेल समुचित प्रयास करब। हम एहि ठाम के पुत्र छी आ हरदम एहि धरतीके सेवामें लागल रहब।
 ११. बाबु कुलधारी सिंह, सभाध्यक्षः एहि सभाके आयोजन आ सभ वक्ताके बात सुनि काफी उत्साहित, स्वयं शारीरिक रूप सऽ ततेक समर्थ नहियो रहितो एहि पुण्य कार्य लेल विधायक जी के मान राखय लेल - प्रवीणजी आ शेखर बाबुके उत्साहके रक्षाके लेल अपन अध्यक्षताके बरकरार राखब। एहि लेल जे समिति निर्माण होयत से पूर्ण पारदर्शी आ समर्पित लोक के समेटैत हर कार्य के सफलतापूर्वक निष्पादित करत ताहिके लेल पूरा तत्पर रहब। धन्यवाद।
 १२. अधिवक्ता सोहनजीः सभके धन्यवाद ज्ञापन एवं प्रवीणजीके आह्वानके मानार्थ एक कर्मठ दल के गठन करय लेल सम्मेलन उपरान्त पुनः आधा घन्टाके समय माँग करैत हर कार्य होयत एवं सभके सहयोग रहत।
 १३. सम्मेलन कालमें विधानसभाध्यक्ष डा. ताराकान्त झा जी केर फोन आयब आ समस्त सहभागीके शुभकामना देनाय, सभके उत्साहवर्धन। एक प्रस्तावना पत्र पठेबाक अनुग्रह।
 सभा-उपरान्त एक समिति निर्माण जाहिमें मुख्यतः अध्यक्षः बाबु कुलधारी सिंह उपाध्यक्ष - स्थानीय सौराठ सँ एक अभिभावक वर्ग, सचिवः प्रवीण ना. चौधरी, सह-सचिवः निलाम्बर मिश्र संयोजकः शेखर चन्द्र मिश्र, एवं अन्य समेत. 